Buat 1 alinea dalam bahasa Betawi dengan unsur deskriptif.

Pas aye SMA, aye punya PTN yang aye incer. Aye ngincer banget buat dapet jalur undangan di entu PTN. Akhirnye pas udeh dibuka pendaftaran jalur undangan, aye pun langsung daftar. Terus sambil nunggu pengumuman, saban hari aye belajar buat persiapan tes masuk PTN. Beberape pekan kemudian, akhirnye pengumuman pun keluar. Waktu SMA aye tinggal di asrama. Jadinye pas udeh harinye pengumuman, kite pun rame-rame sekelas mejeng di depan laptop. Kite satu per satu ngecek hasil pendaftarannye kite sambil berkoar-koar deg-degan sekaligus nyemangatin satu sama laen. Satu per satu temen aye udeh ngecek. Ada yang abis ngecek langsung senyum dan girang karena lolos dan ada juga yang sedih karena sebaliknye. Terus giliran aye pun tiba. Aye deg-degan banget. Terus pas aye cek hasilnye ... ternyata aye kagak berhasil lolos seleksi jalur undangan entu PTN. Aye pun sedih bener karena gagal dapet jalur undangan buat kuliah di entu PTN favoritnye aye.